CELEX: 32015D2362
Language: hr
Date: 2015-12-15 00:00:00
Title: Provedbena odluka Komisije (EU) 2015/2362 оd 15. prosinca 2015. u pogledu izuzeća od proširene antidampinške pristojbe na određene dijelove za bicikle podrijetlom iz Narodne Republike Kine u skladu s Uredbom (EZ) br. 88/97 (priopćeno pod brojem dokumenta C(2015) 9049)

17.12.2015   
            
            
               HR
            
            
               Službeni list Europske unije
            
            
               L 331/30
            
         PROVEDBENA ODLUKA KOMISIJE (EU) 2015/2362
   оd 15. prosinca 2015.
   u pogledu izuzeća od proširene antidampinške pristojbe na određene dijelove za bicikle podrijetlom iz Narodne Republike Kine u skladu s Uredbom (EZ) br. 88/97
   
      
         (priopćeno pod brojem dokumenta C(2015) 9049)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1), a posebno njezin članak 13. stavak 4.,
   uzimajući u obzir Uredbu Vijeća (EZ) br. 71/97 od 10. siječnja 1997. o proširivanju konačne antidampinške pristojbe, uvedene Uredbom Vijeća (EEZ) br. 2474/93 o biciklima podrijetlom iz Narodne Republike Kine na uvoz određenih dijelova za bicikle podrijetlom iz Narodne Republike Kine i oslobađanju od plaćanja proširene pristojbe na takav uvoz registriran u skladu s Uredbom (EZ) br. 703/96 (2), a posebno njezin članak 3.,
   uzimajući u obzir Uredbu Komisije (EZ) br. 88/97 od 20. siječnja 1997. o odobrenju izuzeća uvoza određenih dijelova za bicikle podrijetlom iz Narodne Republike Kine od proširenja, na temelju Uredbe Vijeća (EZ) br. 71/97, antidampinške pristojbe koja je uvedena Uredbom Vijeća (EEZ) br. 2474/93 (3), a posebno njezine članke 4., 5., 7. i 10.,
   nakon obavješćivanja država članica,
   budući da:
   
               (1)
            
            
               Trenutačno se primjenjuje antidampinška pristojba na uvoz u Europsku uniju osnovnih dijelova bicikala podrijetlom iz Narodne Republike Kine („proširena pristojba”) koja proizlazi iz proširenja, na temelju Uredbe (EZ) br. 71/97 („Uredba o proširenju”), antidampinške pristojbe na uvoz bicikala podrijetlom iz Narodne Republike Kine („Kina”).
            
         
               (2)
            
            
               U skladu s člankom 3. Uredbe o proširenju Europska komisija („Komisija”) ovlaštena je donositi potrebne mjere za odobrenje izuzeća uvoza osnovnih dijelova bicikala kojim se ne zaobilazi antidampinška pristojba.
            
         
               (3)
            
            
               Te provedbene mjere sadržane su u Uredbi (EZ) br. 88/97 („Uredba o izuzeću”) o osnivanju posebnog sustava izuzeća.
            
         
               (4)
            
            
               Na temelju toga Komisija je izuzela određeni broj sastavljača bicikala od plaćanja proširene pristojbe („izuzete stranke”).
            
         
               (5)
            
            
               Komisija je u Službenom listu Europske unije objavila uzastopne popise izuzetih stranaka kako je predviđeno člankom 16. stavkom 2. Uredbe o izuzeću (4).
            
         
               (6)
            
            
               Najnovija provedbena odluka Komisije o izuzećima na temelju Uredbe o izuzeću donesena je 16. travnja 2014. (5)
               
            
         
               (7)
            
            
               Nadalje, nakon postupka provjere pokrenutog na temelju Obavijesti Komisije 2014/C 299/08 (6) Komisija je ažurirala popis izuzetih stranaka na temelju Provedbene uredbe Komisije (EU) 2015/831 (7).
            
         1.   ZAHTJEVI ZA IZUZEĆEM
   
   
               (8)
            
            
               Komisija je zaprimila od stranaka navedenih u tablicama 1., 2. i 4. dalje u nastavku zahtjeve za izuzećem sa svim informacijama potrebnim za utvrđivanje prihvatljivosti njihovih zahtjeva u skladu s člankom 4. stavkom 1. Uredbe o izuzeću.
            
         
               (9)
            
            
               Te su stranke dobile priliku dati primjedbe na zaključke Komisije o prihvatljivosti njihovih zahtjeva.
            
         
               (10)
            
            
               U skladu s člankom 5. stavkom 1. Uredbe o izuzeću do donošenja odluke o meritumu zahtjevâ ovih stranaka, plaćanje proširene pristojbe na sav uvoz osnovnih dijelova za bicikle koje su te stranke deklarirale za slobodan promet suspendirano je od dana kada je Komisija zaprimila njihove zahtjeve.
            
         2.   ODOBRENJE IZUZEĆA
   
   
               (11)
            
            
               Zaključeno je ispitivanje merituma zahtjevâ koje su podnijele stranke navedene u tablici 1.
               
                  Tablica 1.
               
               
                           Naziv
                        
                        
                           Adresa
                        
                        
                           Zemlja
                        
                        
                           Dodatna oznaka TARIC-a
                        
                     
                           c2g-engineering GmbH
                        
                        
                           Schlesische Straße 27, DE-10997 Berlin
                        
                        
                           Njemačka
                        
                        
                           B934
                        
                     
                           Solo International Oy
                        
                        
                           Pyyntitie 1 B, FI-02230 Espoo
                        
                        
                           Finska
                        
                        
                           B940
                        
                     
                           Planet X Ltd.
                        
                        
                           Unit 6, Ignite Business Park, Magna Way, Rotherham GB-S60 1FD
                        
                        
                           Ujedinjena Kraljevina
                        
                        
                           A995
                        
                     
                           Longway Poland Sp. z o.o.
                        
                        
                           ul. Parzniewska 4a, PL-05-800 Pruszków
                        
                        
                           Poljska
                        
                        
                           B935
                        
                     
                           BBF Bike GmbH
                        
                        
                           Carena Allee 8, DE-15366 Hoppegarten
                        
                        
                           Njemačka
                        
                        
                           B936
                        
                     
         
               (12)
            
            
               Komisija je tijekom ovog ispitivanja utvrdila da vrijednost dijelova podrijetlom iz Kine čini manje od 60 % ukupne vrijednosti dijelova koji se upotrebljavaju za djelatnosti sastavljanja ovih stranaka.
            
         
               (13)
            
            
               Slijedom toga njihove djelatnosti sastavljanja dijelova nisu obuhvaćene područjem primjene članka 13. stavka 2. Uredbe (EZ) br. 1225/2009.
            
         
               (14)
            
            
               Iz gore navedenih razloga, a u skladu s člankom 7. stavkom 1. Uredbe o izuzeću, stranke navedene u tablici 1. trebale bi biti izuzete od proširene pristojbe.
            
         
               (15)
            
            
               U skladu s člankom 7. stavkom 2., izuzeća bi trebala stupiti na snagu od datuma primitka njihovih zahtjevâ i, k tomu, njihovi carinski dugovi za proširenu pristojbu trebali bi se od istog datuma smatrati ništavnima.
            
         
               (16)
            
            
               Te su stranke obaviještene o zaključcima Komisije povezanima s meritumom njihovih zahtjevâ i dobile su priliku iznijeti svoje komentare.
            
         
               (17)
            
            
               Budući da će se izuzeća primjenjivati samo na stranke koje su izričito navedene u tablici 1. zajedno sa svojim nazivima i adresama, izuzete stranke trebale bi odmah obavijestiti Komisiju (8) o svakoj promjeni (npr. nakon promjene naziva, pravnog oblika, adrese ili nakon osnivanja novih subjekata za sastavljanje dijelova).
            
         
               (18)
            
            
               U takvom bi slučaju stranka trebala pružiti sve relevantne informacije, posebno o svim promjenama svojih aktivnosti povezanih s djelatnošću sastavljanja. Kada je to primjereno, Komisija će ažurirati upućivanja za tu stranku.
            
         3.   ODBACIVANJE ZAHTJEVA ZA IZUZEĆEM I UKIDANJE ODGOVARAJUĆE SUSPENZIJE
   
   
               (19)
            
            
               Zaključeno je ispitivanje merituma zahtjeva koje je podnijela stranka navedena u tablici 2.
               
                  Tablica 2.
               
               
                           Naziv
                        
                        
                           Adresa
                        
                        
                           Zemlja
                        
                        
                           Dodatna oznaka TARIC-a
                        
                     
                           S.C EUROBIKE UNIVERSAL S.R.L.
                        
                        
                           Str. Asociației, nr. 4, Movilița, Ialomița
                        
                        
                           Rumunjska
                        
                        
                           B941
                        
                     
         
               (20)
            
            
               Komisija je tijekom ovog ispitivanja utvrdila da vrijednost dijelova za bicikle podrijetlom iz Kine čini više od 60 % ukupne vrijednosti dijelova koji se upotrebljavaju za djelatnosti sastavljanja te stranke, a stranka nije pokazala da je vrijednost dodana dijelovima u postupku sastavljanja bila veća od 25 % troška proizvodnje.
            
         
               (21)
            
            
               Slijedom toga, djelatnosti sastavljanja ove stranke obuhvaćene su člankom 13. stavkom 2. Uredbe (EZ) br. 1225/2009., a kriteriji za izuzeće nisu ispunjeni.
            
         
               (22)
            
            
               Zbog toga, a u skladu s člankom 7. stavkom 3. Uredbe o izuzeću, Komisija mora odbaciti zahtjev te stranke i ukinuti suspenziju plaćanja proširene pristojbe navedene u članku 5. Uredbe o izuzeću.
            
         
               (23)
            
            
               Slijedom toga, trebalo bi ubirati proširenu pristojbu od datuma primitka zahtjeva za izuzećem koji je ta stranka podnijela tj. od datuma na koji je suspenzija stupila na snagu.
            
         
               (24)
            
            
               Ta je stranka obaviještena o zaključcima Komisije povezanima s meritumom njezinog zahtjevâ i dobila je priliku iznijeti svoje komentare. U propisanom roku nisu predane nikakve primjedbe.
            
         
               (25)
            
            
               Prethodne uvodne izjave ne isključuju primjenu izuzeća, podložno kontroli krajnje uporabe u skladu s člankom 14. Uredbe o izuzeću.
            
         4.   AŽURIRANJE UPUĆIVANJA ZA IZUZETU STRANKU
   
   
               (26)
            
            
               Izuzeta stranka navedena u tablici 3. obratila se Komisiji i obavijestila je da je došlo do promjene pravnog oblika i naziva. Nakon pregleda dostavljenih informacija Komisija je zaključila da te promjene ni na koji način ne utječu na djelatnost sastavljanja dijelova u pogledu uvjeta za izuzeće iz Uredbe o izuzeću.
            
         
               (27)
            
            
               Dok izuzeće te stranke od plaćanja proširene pristojbe u skladu s člankom 7. stavkom 1. Uredbe o izuzeću ostaje nepromijenjeno, potrebno je ažurirati upućivanja za tu stranku.
               
                  Tablica 3.
               
               
                           Bivše upućivanje
                        
                        
                           Promjena
                        
                        
                           Dodatna oznaka TARIC-a
                        
                     
                           
                                       S.N.C. Cicli Olympia di Pasquale e Antonio Fontana & C.
                                    
                                 
                                       Via Galileo Galilei 12/A, IT-35028 Piove di Sacco (PD), Italy
                                    
                                 
                        
                           Naziv tvrtke i pravni oblik promijenjeni su u „Cicli Olympia S.r.l”
                        
                        
                           A167
                        
                     
         5.   SUSPENZIJA PLAĆANJA PRISTOJBI ZA STRANKE KOJE SE ISPITUJU
   
   
               (28)
            
            
               U tijeku je ispitivanje merituma zahtjeva koji su podnijele stranke navedene u tablici 4. Do donošenja odluke o meritumu zahtjevâ tih stranaka suspendirano je njihovo plaćanje proširene pristojbe.
            
         
               (29)
            
            
               Budući da se suspenzije primjenjuju samo na stranke koje su izričito navedene u tablici 4. zajedno sa svojim nazivima i adresama, te bi stranke trebale odmah obavijestiti Komisiju (9) o svakoj promjeni (npr. nakon promjene naziva, pravnog oblika, adrese ili nakon osnivanja novih subjekata za sastavljanje dijelova).
            
         
               (30)
            
            
               U takvom bi slučaju stranka trebala pružiti sve relevantne informacije, posebno o svim promjenama svojih aktivnosti povezanih s djelatnošću sastavljanja. Kada je to primjereno, Komisija će ažurirati upućivanja za tu stranku.
               
                  Tablica 4.
               
               
                           Naziv
                        
                        
                           Adresa
                        
                        
                           Zemlja
                        
                        
                           Dodatna oznaka TARIC-a
                        
                     
                           In Cycles – Montagem e Comércio de Bicicletas Lda
                        
                        
                           Zona Industrial De Barrô Norte/Sul, N.o 976, Fracçao A/B e D, AP. 52, PT-3750-353 Barrô – Águeda
                        
                        
                           Portugal
                        
                        
                           B960
                        
                     
                           PANEX DINAMIC d.o.o.
                        
                        
                           Dr.Tome Bratkoviča 1, HR-40000 Čakovec
                        
                        
                           Hrvatska
                        
                        
                           B963
                        
                     
                           CICLI EUROPA s.r.l.
                        
                        
                           34 Via portella Bifuto, IT-93017 San Cataldo (CL)
                        
                        
                           Italija
                        
                        
                           C001
                        
                     
                           OLYMPIQUE SARL
                        
                        
                           ZA Les Epalits, FR-42610 Saint-Romain-le-Puy
                        
                        
                           Francuska
                        
                        
                           C002
                        
                     
                           Interbike Spólka z o.o.
                        
                        
                           ul. Śląska 6/5, PL-42-200 Częstochowa
                        
                        
                           Poljska
                        
                        
                           C003
                        
                     
                           Kuisle & Kuisle GmbH
                        
                        
                           Füssener Straße 22 a, DE-87675 Stötten
                        
                        
                           Njemačka
                        
                        
                           C021
                        
                     
                           CycleSport North Ltd
                        
                        
                           363 Leach Place, Walton Summit Center, Preston GB-PR5 8AS
                        
                        
                           Ujedinjena Kraljevina
                        
                        
                           C049
                        
                     
                           Firma Handlowo-Usługowo-Produkcyjna „Trans-Rower” Roman Tylec
                        
                        
                           Dąbie 47, PL-39-311 Zdziarzec
                        
                        
                           Poljska
                        
                        
                           C053
                        
                     
         DONIJELA JE OVU ODLUKU:
   Članak 1.
   Za potrebe ove Odluke primjenjuju se definicije iz članka 1. Uredbe (EZ) br. 88/97.
   Članak 2.
   Stranke navedene u tablici 1. ovime se izuzimaju od proširenja konačne antidampinške pristojbe na bicikle podrijetlom iz Narodne Republike Kine u skladu s Uredbom (EZ) br. 71/97, uvedene Uredbom Vijeća (EEZ) br. 2474/93 (10) na uvoz određenih dijelova za bicikle iz Narodne Republike Kine.
   Izuzeća stupaju na snagu od datuma primitka zahtjevâ tih stranaka. Ovi datumi navedeni su u stupcu s naslovom „Datum stupanja na snagu”.
   Izuzeća se primjenjuju samo na stranke koje su izričito navedene u tablici 1. sa svojim nazivima i adresama.
   Izuzete stranke odmah obavješćuju Komisiju o svakoj promjeni tih podataka i dostavljaju sve relevantne informacije, posebno o svim promjenama svojih aktivnosti povezanih s djelatnošću sastavljanja u pogledu uvjeta za izuzeća.
   
      Tablica 1.
   
   
      Izuzete stranke
   
   
               Naziv
            
            
               Adresa
            
            
               Zemlja
            
            
               Izuzeće u skladu s Uredbom (EZ) br. 88/97
            
            
               Datum stupanja na snagu
            
            
               Dodatna oznaka TARIC-a
            
         
               c2g-engineering GmbH
            
            
               Schlesische Straße 27, DE-10997 Berlin
            
            
               Njemačka
            
            
               Članak 7.
            
            
               16.12.2013.
            
            
               B934
            
         
               Solo International Oy
            
            
               Pyyntitie 1 B, FI-02230 Espoo
            
            
               Finska
            
            
               Članak 7.
            
            
               26.7.2013.
            
            
               B940
            
         
               Planet X Ltd.
            
            
               Unit 6, Ignite Business Park, Magna Way, Rotherham GB-S60 1FD
            
            
               Ujedinjena Kraljevina
            
            
               Članak 7.
            
            
               7.2.2013.
            
            
               A995
            
         
               Longway Poland Sp. z o.o.
            
            
               ul. Parzniewska 4a, PL-05-800 Pruszków
            
            
               Poljska
            
            
               Članak 7.
            
            
               16.12.2013.
            
            
               B935
            
         
               BBF Bike GmbH
            
            
               Carena Allee 8, DE-15366 Hoppegarten
            
            
               Njemačka
            
            
               Članak 7.
            
            
               14.1.2014.
            
            
               B936
            
         Članak 3.
   Zahtjev za izuzećem od proširene antidampinške pristojbe koji je podnijela stranka navedena u tablici 2. ovime se odbacuje u skladu s člankom 7. Uredbe (EZ) br. 88/97.
   Suspenzija plaćanja proširene antidampinške pristojbe ovime se ukida za tu stranku u skladu s člankom 7. Uredbe (EZ) br. 88/97, od datuma navedenog u stupcu s naslovom „Datum stupanja na snagu”.
   
      Tablica 2.
   
   
      Stranka za koju se ukida suspenzija
   
   
               Naziv
            
            
               Adresa
            
            
               Zemlja
            
            
               Suspenzija u skladu s Uredbom (EZ) br. 88/97
            
            
               Datum stupanja na snagu
            
            
               Dodatna oznaka TARIC-a
            
         
               S.C EUROBIKE UNIVERSAL S.R.L.
            
            
               Str. Asociației, nr. 4, Movilița, Ialomița
            
            
               Rumunjska
            
            
               Članak 7.
            
            
               26.7.2013.
            
            
               B941
            
         Članak 4.
   Ažurirana upućivanja na izuzetu stranku navedenu u tablici 3. navedena su u stupcu s naslovom „Novo upućivanje”. Odgovarajuća dodatna oznaka TARIC-a koja je prethodno dodijeljena tim izuzetim strankama, kako je navedeno u stupcu s naslovom „Dodatna oznaka TARIC-a”, ostaje ista.
   
      Tablica 3.
   
   
      Izuzeta stranka za koju se moraju ažurirati upućivanja
   
   
               Bivše upućivanje
            
            
               Novo upućivanje
            
            
               Zemlja
            
            
               Dodatna oznaka TARIC-a
            
            
               Datum stupanja na snagu
            
         
               
                           S.N.C. Cicli Olympia di Pasquale e Antonio Fontana & C.
                        
                     
                           Via Galileo Galilei 12/A, IT-35028 Piove di Sacco (PD)
                        
                     
            
               
                           Cicli Olympia S.r.l.
                        
                     
                           Via Galileo Galilei 12/A, IT-35028 Piove di Sacco (PD)
                        
                     
            
               Italija
            
            
               A167
            
            
               1.1.2016.
            
         Članak 5.
   Stranke navedene u tablici 4. ispituju se u skladu s člankom 6. Uredbe (EZ) br. 88/97.
   Suspenzije plaćanja proširene antidampinške pristojbe u skladu s člankom 5. Uredbe (EZ) br. 88/97 stupaju na snagu od datuma primitka zahtjevâ tih stranaka. Ovi datumi navedeni su u stupcu s naslovom „Datum stupanja na snagu”.
   Te suspenzije primjenjuju se samo na stranke koje se ispituju, izričito navedene u tablici 4. sa svojim nazivima i adresama.
   Te stranke odmah obavješćuju Komisiju o svakoj promjeni tih podataka i dostavljaju sve relevantne informacije, posebno o svim promjenama svojih aktivnosti povezanih s djelatnošću sastavljanja u pogledu uvjeta za suspenziju.
   
      Tablica 4.
   
   
      Stranke koje se ispituju
   
   
               Naziv
            
            
               Adresa
            
            
               Zemlja
            
            
               Suspenzija u skladu s Uredbom (EZ) br. 88/97
            
            
               Datum stupanja na snagu
            
            
               Dodatna oznaka TARIC-a
            
         
               In Cycles – Montagem e Comércio de Bicicletas Lda
            
            
               Zona Industrial De Barrô Norte/Sul, N.o 976, Fracçao A/B e D, AP. 52, PT-3750-353 Barrô – Águeda
            
            
               Portugal
            
            
               Članak 5.
            
            
               2.5.2014.
            
            
               B960
            
         
               PANEX DINAMIC d.o.o.
            
            
               Dr.Tome Bratkoviča 1, HR-40000 Čakovec
            
            
               Hrvatska
            
            
               Članak 5.
            
            
               13.8.2014.
            
            
               B963
            
         
               CICLI EUROPA s.r.l.
            
            
               34 Via portella Bifuto, IT-93017 San Cataldo (CL)
            
            
               Italija
            
            
               Članak 5.
            
            
               10.9.2014.
            
            
               C001
            
         
               OLYMPIQUE SARL
            
            
               ZA Les Epalits, FR-42610 Saint-Romain-le-Puy
            
            
               Francuska
            
            
               Članak 5.
            
            
               28.10.2014.
            
            
               C002
            
         
               Interbike Spólka z o.o.
            
            
               ul. Śląska 6/5, PL-42-200 Częstochowa
            
            
               Poljska
            
            
               Članak 5.
            
            
               18.12.2014.
            
            
               C003
            
         
               Kuisle & Kuisle GmbH
            
            
               Füssener Straße 22 a, DE-87675 Stötten
            
            
               Njemačka
            
            
               Članak 5.
            
            
               17.2.2015.
            
            
               C021
            
         
               CycleSport North Ltd
            
            
               363 Leach Place, Walton Summit Center, Preston GB-PR5 8AS
            
            
               Ujedinjena Kraljevina
            
            
               Članak 5.
            
            
               27.4.2015.
            
            
               C049
            
         
               Firma Handlowo-Usługowo-Produkcyjna „Trans-Rower” Roman Tylec
            
            
               Dąbie 47, PL-39-311 Zdziarzec
            
            
               Poljska
            
            
               Članak 5.
            
            
               1.7.2015.
            
            
               C053
            
         Članak 6.
   Ova je Odluka upućena državama članicama i strankama navedenima u člancima 2., 3., 4. i 5. Objavljuje se i u Službenom listu Europske unije.
   
      Sastavljeno u Bruxellesu 15. prosinca 2015.
      
         
            Za Komisiju
         
         Cecilia MALMSTRÖM
         
            Članica Komisije
         
      
   
   
      (1)  SL L 343, 22.12.2009., str. 51.
   
   
      (2)  SL L 16, 18.1.1997., str. 55.
   
   
      (3)  SL L 17, 21.1.1997., str. 17.
   
   
      (4)  SL C 45, 13.2.1997., str. 3.
      SL C 112, 10.4.1997., str. 9.
      SL C 220, 19.7.1997., str. 6.
      SL C 378, 13.12.1997., str. 2.
      SL C 217, 11.7.1998., str. 9.
      SL C 37, 11.2.1999., str. 3.
      SL C 186, 2.7.1999., str. 6.
      SL C 216, 28.7.2000., str. 8.
      SL C 170, 14.6.2001., str. 5.
      SL C 103, 30.4.2002., str. 2.
      SL C 35, 14.2.2003., str. 3.
      SL C 43, 22.2.2003., str. 5.
      SL C 54, 2.3.2004., str. 2.
      SL C 299, 4.12.2004., str. 4.
      SL L 17, 21.1.2006., str. 16. i SL L 313, 14.11.2006., str. 5.
      SL L 81, 20.3.2008., str. 73.
      SL C 310, 5.12.2008., str. 19.
      SL L 19, 23.1.2009., str. 62.
      SL L 314, 1.12.2009., str. 106.
      SL L 136, 24.5.2011., str. 99.
      SL L 343, 23.12.2011., str. 86.
      SL L 119, 23.4.2014., str. 67.
   
   
      (5)  SL L 119, 23.4.2014., str. 67.
   
   
      (6)  SL C 299, 5.9.2014., str. 7.
   
   
      (7)  Provedbena uredba Komisije (EU) 2015/831 od 28. svibnja 2015. o ažuriranju popisa stranaka koje su izuzete od proširene antidampinške pristojbe na određene dijelove bicikala podrijetlom iz Narodne Republike Kine u skladu s Uredbom (EZ) br. 88/97 nakon postupka provjere pokrenutog na temelju Obavijesti Komisije 2014/C 299/08 (SL L 132, 29.5.2015., str. 32.).
   
      (8)  Strankama se savjetuje da se koriste sljedećom adresom elektroničke pošte: TRADE-BICYCLE-PARTS@ec.europa.eu
   
      (9)  Strankama se savjetuje da se koriste sljedećom adresom elektroničke pošte: TRADE-BICYCLE-PARTS@ec.europa.eu
   
      (10)  SL L 228, 9.9.1993., str. 1.